Sergiu Bîlcea, candidatul anunțat de PNL pentru funcția de primar al Aradului, nu își dorește o alianță cu USR în noul Consiliu Local care va rezulta în urma alegerilor locale din acest an și, în consecință, nici vreun userist pe unul din fotoliile de viceprimar.

Sergiu Bîlcea a recunoscut, pentru NewsAr.ro, că PNL își dorește mai degrabă continuarea colaborării „tradiționale” cu UDMR, care are „bătut în cuie” de foarte mult timp un fotoliu de viceprimar la Arad.

Bîlcea speră ca PNL să obțină suficiente voturi în municipiul Arad, astfel încât să nu fie forțat să încheie alianțe și cu alte formațiuni, cu exepția UDMR, desigur.